Христо Ясенов
Към пладня

chitanka.info

Небето се разстила безоблачно и синьо.

Сред светлата прохлада нацъфнаха цветята

и чашките им, пълни със кръв, роса и вино,

пленително се греят в лъчите на зората.

И в светлата безбрежност на утрината хладна

душата ми почива в смирение и радост.

Но пладнята ще дойде задушна и досадна —

о, вечен час на скърби, умора и нерадост!

Небето се разстила безоблачно и синьо.

На слънцето лъчите към пладнята поглеждат.

Цветята, напоени с кръв, роса и вино —

безропотни и бледни, челата си навеждат.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.